b'\n_START_ARTICLE_\nInterpreter\n_START_PARAGRAPH_\nInterpreter je program koji u realnom vremenu izvr\xc5\xa1ava izvorni kod napisan u nekom programskom jeziku, umjesto da ga, prije izvr\xc5\xa1avanja cijelog prevede u strojni jezik, \xc5\xa1to ina\xc4\x8de radi jezi\xc4\x8dni prevoditelj.\n_START_SECTION_\nNa\xc4\x8din rada i karakteristike\n_START_PARAGRAPH_\nInterpreter je program koji izvr\xc5\xa1ava druge programe, a osnovna karakteristika interpretera je da se naredbe prevode u trenutku izvo\xc4\x91enja programa, te se svaka naredba mo\xc5\xbee prevesti u jednu ili vi\xc5\xa1e strojnih naredbi, ovisno o slo\xc5\xbeenosti, nakon \xc4\x8dega strojne naredbe izvr\xc5\xa1avaju. Prevo\xc4\x91enje se izvr\xc5\xa1ava pri svakom pokretanju programa. Karakteristike koje slijede iz ovog na\xc4\x8dina rada su ne\xc5\xa1to sporije izvo\xc4\x91enje, zbog simultanog prevo\xc4\x91enja, ali i jednostavnost jer je mogu\xc4\x87e trenutno otkriti eventualne pogre\xc5\xa1ke (debugiranjem) tijekom izvo\xc4\x91enja programa, pogotovo ako interpreter radi u interaktivnom modu. Veliki nedostatak je potreba za da korisnik programa posjeduje interpreter prije isporuke izvornog k\xc3\xb4da programa, po\xc5\xa1to program nije samostalan, ili pak, da interpreter isporu\xc4\x8di sa izvornim kodom \xc5\xa1to \xc4\x8dini za\xc5\xa1tititu autorska prava slo\xc5\xbeenijom, a i sam paket ve\xc4\x87im._NEWLINE_Osim interpretera, postoji jo\xc5\xa1 jedna vrsta programa prevoditelja, koji radi na druga\xc4\x8dijem principu prevo\xc4\x91enja, a to je kompajler._NEWLINE_Vidi jezi\xc4\x8dni prevoditelj (compiler), dekompilator, transkompilator, cross-kompilator, izvorni kod, asemblerski jezik, strojni jezik.'